“ฟินันเซีย” เชียร์ซื้อ IP มองกำไร 9 เดือนเฉียด 80 ลบ. ชูเป้า 25.50 บ.
“ฟินันเซีย” แนะซื้อ IP ราคาเป้าหมาย 25.50 บ. คาดโกยกำไร 9 เดือนเฉียด 80 ลบ. รับแผนออกสินค้าใหม่ รวมถึงการขยายช่องทางการจำหน่าย
“ฟินันเซีย” แนะซื้อ IP ราคาเป้าหมาย 25.50 บ. คาดโกยกำไร 9 เดือนเฉียด 80 ลบ. รับแผนออกสินค้าใหม่ รวมถึงการขยายช่องทางการจำหน่าย
8 ต.ค. 2564

บริษัทหลักทรัพย์ ฟินันเซีย ไซรัส ระบุแนะนำ หุ้น บริษัท อินเตอร์ ฟาร์มา จำกัด (มหาชน) หรือ IP ราคาเป้าหมายปี 2564 ที่ 25.50 บาท ทั้งนี้ เมื่อวันที่ 11 ส.ค.64 ที่ผ่านมา IP ได้ซื้อโรงงานผลิตยาของ บริษัท เทวา ฟาร์มา ประเทศไทย (ปัจจุบันเปลี่ยนชื่อเป็นโรงงานอินเตอร์ฟาร์มา) เข้ามาเป็นที่เรียบร้อย เร็วกว่าที่ตั้งเป้าไว้ พร้อมสัญญารับจ้างผลิตอีก 5 ปี มูลค่าของโรงงานพร้อมที่ดินและเครื่องจักร และทะเบียนยา 4 ตารับ จำนวน 12 ทะเบียน คิดเป็น 160.0 ล้านบาท โรงงานตั้งอยู่บนพื้นที่ 20 ไร่ เป็นพื้นที่ใช้สอย 32,000 ตารางเมตร ใช้อยู่ราว 16,000 ตารางเมตร ในนิคมอุตสาหกรรมโรจนะ 2 ที่จังหวัดอยุธยา เป็นโรงงานผลิตยาที่ได้รับการรับรองมาตรฐาน GMP จาก อย. มีการผลิตยาแผนปัจจุบันทั้งในรูปแบบยาเม็ดและยาปราศจากเชื้อ
ทั้งนี้ หากบริษัทสร้างโรงงานใหม่ในขนาดเท่ากันในวันนี้ น่าจะต้องใช้เม็ดเงินไม่ต่ำกว่า 1 พันล้านบาท และใช้เวลาหลายปีในการก่อสร้าง จึงถือเป็นความสำเร็จในการเป็นผู้นำด้านการผลิตเวชภัณฑ์ที่มีมาตรฐานระดับโลก ช่วยสร้างการเติบโตอย่างยั่งยืนในระยะยาว
โดยปัจจุบัน IP มีโรงงานผลิตยา 2 แห่งคือโรงงานอินเตอร์ฟาร์มา จ.อยุธยา และโรงงานโมเดิร์นฟาร์มา จ.สมุทรปราการ ซึ่งรวมกิจการเข้ามาตั้งแต่ 27 พ.ย.63 และมีกาลังการผลิตมากพอที่จะรองรับการผลิตยาและอาหารเสริมของตัวเองและรับจ้างผลิตให้บุคคลภายนอก หลังจากนี้ IP จะเน้นขยายสู่กลางน้ำและปลายน้ำ ด้วยการออกสินค้าใหม่ ขยายช่องทางการจำหน่ายจากโรงพยาบาลและคลินิก (B2B) ซึ่งเป็นฐานลูกค้าที่มั่นคงของบริษัท สู่ตลาดรีเทล (B2C)
พร้อมกันนี้ จากการรวมโรงงานใหม่และสัญญารับจ้างผลิตยา ทำให้คาดว่ารายได้และกำไรในไตรมาส 3/64 จะยกฐานและทำจุดสูงสุดอีกครั้ง โดยคาดรายได้ 258.4 ล้านบาท เพิ่มขึ้น 30.3% จากไตรมาสก่อน, เพิ่มขึ้น 137.1% จากปีก่อน ต้นทุนขายน่าจะยังไว้ได้ใกล้เคียงไตรมาสก่อนเนื่องจากค่าเสื่อมราคาของโรงงานใหม่ไม่ได้เพิ่มสูงขึ้นมากนัก และแม้ว่าค่าใช้จ่ายในการปรับปรุงโรงงานใหม่และค่าใช้จ่ายเกี่ยวกับพนักงานของโรงงานใหม่จะเพิ่มขึ้นแต่คาดว่า EBITDA จะยังเติบโตได้ 42.7% จากไตรมาสก่อน, +118.7% จากปีก่อน และคาดกาไรสุทธิ 35.0 ล้านบาท สูงสุดเป็นประวัติการณ์ +41.3% จากไตรมาสก่อน, +89.5% จากปีก่อน
ทั้งนี้ หากประมาณการเป็นไปตามคาด กำไรสุทธิ 9 เดือนของปีนี้จะอยู่ที่ระดับ 78.4 ล้านบาท เพิ่มขึ้น 59.2% จากปีก่อน  พร้อมคงคาดกำไรปี 2564 เพิ่มขึ้น 107.2% จากปีก่อนเป็น 111.4 ล้านบาทและโตต่อ 30.9% จากปีก่อนในปี 2565
อย่างไรก็ตาม หาก IP W1 ใช้สิทธิทั้งจำนวน บริษัทจะได้รับเงิน 480 ล้านบาท นำมาเป็นเงินทุนหมุนเวียนสาหรับผลิตภัณฑ์ใหม่ เช่น กัญชา กัญชง กระท่อม เป็นต้น และราคาเป้าหมายจะ dilute เหลือ 23.00 บาท ซึ่งยังสูงกว่าราคาหุ้นปัจจุบัน ดังนั้นจึงยังคงแนะนำ “ซื้อ”